ഇടുക്കി ഡാം നാളെ രാവിലെ തുറക്കും സമീപവാസികള്ക്ക് ജാഗ്രതാ നിര്ദേശം ഇടുക്കി: ഇടുക്കി ഡാം നാളെ തുറക്കും. അണക്കെട്ടിന്റെ സമീപവാസികള്ക്ക് ജില്ലാഭരണകൂടം ജാഗ്രതാ നിര്ദേശം നല്കി. ഇന്നു വൈകിട്ട് 6ന് ഡാമില് റെഡ് അലര്ട്ട് പുറപ്പെടുവിക്കും. ചൊവ്വാഴ്ച രാവിലെ 7ന് അപ്പര് റൂള് കര്വില് ജലനിരപ്പ് 2396.86 അടി എത്തും എന്നാണ് കണക്കുകൂട്ടല്. ചൊവ്വാഴ്ച രാവിലെ 11ന് ഇടുക്കി ഡാം ചെറുതോണി തുറക്കുമെന്ന് മന്ത്രി റോഷി അഗസ്റ്റിന് അറിയിച്ചു. അണക്കെട്ട് തുറക്കുന്നതിനാല് പൊതുജനങ്ങളും അധികാരികളും ജാഗ്രത പാലിക്കണമെന്ന് ഇടുക്കി ജില്ലാ കലക്ടര് അറിയിച്ചു.